Dalgħodu żagħżugħ irċieva telefonata li mal-karozza tiegħu kien hemm splussiv. Iż-żagħżugħ saq bil-karozza lejn l-għassa tal-pulizija taż-Żurrieq biex jagħmel rapport u minnufih il-pulizija tad-distrett bl-għajnuna tal-pulizija tar-Rapid Intervention Unit (RIU) għalqu ż-żona. Fuq il-post marru wkoll il-membri tal-Explosive Ordinance Disposal (EOD) tal-Forzi Armati. It-tfittxija rriżultat fin-negattiv għax ma nstab l-ebda splussiv. Dan ħoloq xi kommossjoni peress li aktar kmieni dan ix-xahar fiż-Żurrieq kien hemm splużjoni qawwija li kkawżat ħsara estensiva mal-faċċata tad-dar ta’ Spettur tal-Pulizija.